EL ECB-PUBLIC 
 
 
ΓΝΩΜΗ  ΤΗΣ  ΕΥΡΩΠΑΪΚΗΣ  ΚΕΝΤΡΙΚΗΣ  ΤΡΑΠΕΖΑΣ  
της 10ης Φεβρουαρίου  2012 
σχετικά  με το σύστημα  παρακολούθησης  συναλλαγών  επί τίτλων  με λογιστική  μορφή  
(CON/2012/8) 
 
Εισαγωγή  και νομική  βάση  
Στις 27 Ιανουαρίου  2012 η Ευρωπαϊκή  Κεντρική  Τράπεζα  (ΕΚΤ ) έλαβε  αίτημα  του ελληνικού  
Υπουργείου  Οικονομικών  για τη διατύπωση  γνώμης  αναφορικά  με σχέδιο  νομοθετικών  διατάξεων  
(εφεξής  το «σχέδιο  διατάξεων ») που τροποποιούν  τον ν. 2198/19941 όσον  αφορά  την εισαγωγή  
χρηματοπιστωτικών  μέσων  και δικαιωμάτων  επ’ αυτών  στο Σύστημα  παρακολούθησης  συναλλαγών  επί 
τίτλων  με λογιστική  μορφή . 
Η αρμοδιότητα  της ΕΚΤ  για τη διατύπωση  γνώμης  βασίζεται  στα άρθρα  127 παράγραφος  4 και 282 
παράγραφος  5 της Συνθήκης  για τη λειτουργία  της Ευρωπαϊκής  Ένωσης  και στο άρθρο  2 παράγραφος  1, 
τρίτη  και πέμπτη  περίπτωση , της απόφασης  98/415/ΕΚ του Συμβουλίου , της 29ης Ιουνίου  1998, σχετικά  
με τη διαβούλευση  της Ευρωπαϊκής  Κεντρικής  Τράπεζας  με τις εθνικές  αρχές  για τα σχέδια  νομοθετικών  
διατάξεων2, καθώς  το σχέδιο  διατάξεων  αφορά  την Τράπεζα  της Ελλάδος  και συστήματα  συμψηφισμού  
και πληρωμών . Η παρούσα  γνώμη  εκδόθηκε  από το διοικητικό  συμβούλιο , σύμφωνα  με το άρθρο  17.5 
πρώτη  πρόταση  του εσωτερικού  κανονισμού  της Ευρωπαϊκής  Κεντρικής  Τράπεζας . 
 1.  Σκοπός  του σχεδίου  διατάξεων  
1.1 Με το σχέδιο  διατάξεων  σκοπείται  η ενίσχυση  του νομικού  πλαισίου
 που διέπει  τη λειτουργία  του 
Συστήματος  παρακολούθησης  συναλλαγών  επί τίτλων  με λογιστική  μορφή  (εφεξής  το 
«Σύστημα »), το οποίο  συστάθηκε  με τον ν. 2198/1994 για την παρακολούθηση  δια λογιστικών  
εγγραφών  των συναλλαγών  επί τίτλων , ιδίως  αναφορικά  με τη δυνατότητα  εισαγωγής  σε αυτό  και 
χρηματοπιστωτικών  μέσων  εκτός  των τίτλων  του ελληνικού  Δημοσίου . Διαχειριστής  του 
Συστήματος  είναι  η Τράπεζα  της Ελλάδος . Με τις προτεινόμενες  ρυθμίσεις  δύνανται  να εισάγονται  
στο Σύστημα  νέες κατηγορίες  χρηματοπιστωτικών  μέσων  (εφεξής  τα «χρηματοπιστωτικά  μέσα »)3, 
                                                 
1  ΦΕΚ  A 43/22.3.1994. 
2  ΕΕ L 189 της 3.7.1998, σ. 42.  
3  Πρόκειται  για τις κινητές  αξίες  κατά  τα οριζόμενα  στο άρθρο  2 παράγραφος  13 του ν. 3607/2007, εκτός  των μετοχών  
εταιρειών , καθώς  και για τα μέσα  της χρηματαγοράς  του άρθρου  2 παράγραφος  14. Ο νόμος  3606/2007 ( ΦΕΚ  175A, 
17.8.2007) μεταφέρει  στο ελληνικό  δίκαιο  της οδηγία  2004/39/ ΕΚτου  Ευρωπαϊκού  Κοινοβουλίου  και του Συμβουλίου , 
της 21ης Απριλίου  2004, για τις αγορές  χρηματοπιστωτικών  μέσων , για την τροποποίηση  των οδηγιών  85/611/ΕΟΚ  και 
93/6/ΕΟΚ  του Συμβουλίου  και της οδηγίας  2000/12/ ΕΚ του Ευρωπαϊκού  Κοινοβουλίου  και του Συμβουλίου  και για την 
κατάργηση  της οδηγίας  93/22/ΕΟΚ  του Συμβουλίου  (ΕΕ L 145 της 30.4.2004, σ. 1). 
ECB-PUBLIC  
2 προβλέπονται  δε τέσσερις  βασικές  δυνατότητες  εισαγωγής  των εν λόγω  μέσων  και των 
δικαιωμάτων  επ’ αυτών  στο Σύστημα . 
1.2 Το προτεινόμενο  άρθρο  11 παράγραφος  1 προβλέπει  τη δυνατότητα  έκδοσης , από έλληνες  ή 
αλλοδαπούς  εκδότες , χρηματοπιστωτικών  μέσων  το πρώτον  εντός  του Συστήματος . Το 
προτεινόμενο  άρθρο  11 παράγραφος  2 προβλέπει , σε σχέση  με χρηματοπιστωτικά  μέσα  που έχουν  
ήδη εκδοθεί  από έλληνες  ή αλλοδαπούς  εκδότες  εκτός  του Συστήματος  και με δικαιώματα  επ’ 
αυτών , τη δυνατότητα  έκδοσής  τους και εντός  του Συστήματος  ως τίτλων  με λογιστική  μορφή  που 
αντιπροσωπεύουν  τα δικαιώματα  επί των υποκείμενων  μέσων . Στην  περίπτωση  αυτή , σύμφωνα  με 
το προτεινόμενο  άρθρο  11 παράγραφος  3, στοιχεία  α) και β), ο εκδότης  των χρηματοπιστωτικών  
μέσων  ή των δικαιωμάτων  επ’ αυτών  στο Σύστημα  δύναται  να είναι : α) ο εκδότης  των 
υποκείμενων  μέσων , β) φορέας  του Συστήματος  ή γ) οποιοδήποτε  άλλο  πρόσωπο  κατά  τα 
ειδικότερα  οριζόμενα  στο προτεινόμενο  άρθρο  11 παράγραφος  3 στοιχείο  α) περίπτωση  ιι). Οι 
παράγραφοι  3 έως 9 του προτεινόμενου  άρθρου  11 ρυθμίζουν  διεξοδικά  τις αξιώσεις  που 
απορρέουν  από τους οικείους  τίτλους , καθώς  και τα δικαιώματα  και τις υποχρεώσεις  των 
εμπλεκομένων  μερών . Η παράγραφος  10α του προτεινόμενου  άρθρου  11 παρέχει  στην  Τράπεζα  
της Ελλάδος  τη δυνατότητα  να τηρεί  σε λογαριασμούς  τίτλων  εκτός  του Συστήματος  
χρηματοπιστωτικά  μέσα  που έχουν  ήδη εκδοθεί  από έλληνες  ή αλλοδαπούς  εκδότες  εκτός  του 
Συστήματος , και δικαιώματα  επ’ αυτών , και να εκδίδει  εντός  του Συστήματος  για τα εν λόγω  μέσα  
και δικαιώματα  τίτλους  με λογιστική  μορφή . Η παράγραφος  10β του προτεινόμενου  άρθρου  11 
προβλέπει , σε σχέση  με χρηματοπιστωτικά  μέσα  που έχουν  ήδη εκδοθεί  από έλληνες  ή 
αλλοδαπούς  εκδότες  εκτός  του Συστήματος , και δικαιώματα  επ’ αυτών , τη δυνατότητα  τήρησής  
τους στο Σύστημα  μέσω  λογαριασμού  τίτλων  τηρούμενου  από την Τράπεζα  της Ελλάδος  σε άλλο , 
δηλαδή  αλλοδαπό , κεντρικό  μητρώο  ή αποθετήριο  τίτλων , με την τελευταία  να ενεργεί  εν 
προκειμένω  ως θεματοφύλακας  για λογαριασμό  των φορέων  του Συστήματος . 
 2.  Γενικές  παρατηρήσεις  
2.1 Η ΕΚT χαιρετίζει  το γενικό  σκοπό  του σχεδίου  διατάξεων , ο
 οποίος  κατά  την αντίληψή  της 
έγκειται  στην  ενίσχυση  των δυνατοτήτων  του Συστήματος  όσον  αφορά  την εισαγωγή  σε αυτό  
χρηματοπιστωτικών  μέσων  που έχουν  εκδοθεί  σε άλλο  κεντρικό  μητρώο  ή αποθετήριο  τίτλων , και 
δικαιωμάτων  επ’ αυτών , κατά  τρόπο  που να συνάδει  με την τρέχουσα  πρακτική  σε επίπεδο  
Ευρωπαϊκής  Ένωσης . Χάριν  της ασφάλειας  δικαίου , οι ως άνω δυνατότητες  θα μπορούσαν  να 
διατυπωθούν  με πιο συγκεκριμένο  τρόπο  στο σχέδιο  διατάξεων , έτσι ώστε  να ενισχυθεί  η 
σαφήνεια  ως προς  το πεδίο  εφαρμογής  και το σκοπό  τους. 
2.2 Στο ίδιο πνεύμα  ο θεμιτός  σκοπός  της αναβάθμισης  του νομικού  πλαισίου  που διέπει  το Σύστημα  
θα μπορούσε  να εξυπηρετηθεί  αποτελεσματικότερα , εάν η δομή  της παράθεσης  των νέων  
δυνατοτήτων  στο κείμενο  του σχεδίου  διατάξεων  αντιστοιχούσε  στην  έκταση  της χρήσης  τους στις 
ευρωπαϊκές  αγορές  κινητών  αξιών . Ιδίως , η ΕΚΤ  αντιλαμβάνεται  ότι η παράγραφος  10β του 
προτεινόμενου  άρθρου  11 σκοπό  έχει να αποτυπώσει  στην  ελληνική  νομοθεσία  την κρατούσα  
ECB-PUBLIC  
3 πρακτική  στην  Ένωση , η οποία  συνίσταται  στη δυνατότητα  τήρησης  στο Σύστημα  
χρηματοπιστωτικών  μέσων , τα οποία  έχουν  ήδη εκδοθεί  σε άλλα  συστήματα , μέσω  λογαριασμών  
που παρέχει  η Τράπεζα  της Ελλάδος  ως θεματοφύλακας , ήτοι μέσω  της δημιουργίας  συνδέσμου  
(link). Παρά  τη συχνή  χρήση  της, η συγκεκριμένη  δυνατότητα  παρατίθεται  στο τέλος  του σχεδίου  
διατάξεων , με το σχέδιο  διατάξεων  να αποδίδει  μεγαλύτερη  βαρύτητα  σε άλλες  δυνατότητες  με πιο 
περιορισμένη  χρήση . 
 Η παρούσα  γνώμη  θα δημοσιευτεί  στον  δικτυακό  τόπο  της ΕΚΤ .  
  Φρανκφούρτη , 10 Φεβρουαρίου  2012. 
 
[υπογραφή ] 
 
Ο Πρόεδρος  της ΕΚΤ 
Mario DRAGHI